Faro (Portugal)

Faro on linn Lõuna-Portugalis, Algarve piirkonna ja Faro ringkonna halduskeskus.

Linna rahvaarv on umbes 40 000 inimest, Faro omavalitsuses (mis koosneb linnast ning selle lähematest eeslinnadest) on elanikke ligi 67 000, millega on Faro piirkonna suurim linn ja suuruselt teine omavalitsus (pärast Loulé't). Faro, Olhão ja Loulé omavalitsus on oma läheduse, jagatud suurtaristu ja regulaarse pendelrände poolt seotud üheks linnastupiirkonnaks, kus elab ligikaudu 185 000 inimest.

 Ajalugu 
vasakul|pisi|235x235px|Faro keskaegne katedraal
Piirkond on olnud püsivalt asustatud vähemalt 2500 aastat. Algselt foiniiklaste loodud meresadam läks hiljem roomlaste valdusse, seejärel läänegootide kätte. 713. aastal vallutasid piirkonna maurid, kes valitsesid linna kuni kuningas Afonso III 1249. aastal selle Portugali Kuningriigiga liitis. Hiliskeskajal ja uusajal kinnistas Faro oma rolli piirkonna keskuse ja sadamalinnana.

 Geograafia 
vasakul|pisi|235x235px|Vaade linnale ja laguunile katedraalist
vasakul|pisi|235x235px|Flamingod Ria Formosa laguunis
Linnast lõunasse jääb Ria Formosa laguun, mis on liivasaartega Atlandi ookeanist eraldatud. Alates 1987. aastast on laguun, saared ning Formosa jõe suue osa samanimelisest looduspargist, mis on tuntud eelkõige rände- ning veelindude vaatlusalana. Farost põhja pool asub barrocal ehk Algarve piirkonnale omane küngastest ja orgudest koosnev maastik vahemerelise taimekattega. Kliima on ookeani lähedusest hoolimata pigem soe ja kuiv, ligi 3000 tunni päikesepaistega on Faro üks Euroopa kõige päikselisemaid linnasid.

 Transport 
Faro asub riigi lõunarannikul, Lissabonist umbes kolmetunnise rongi- või autosõidu kaugusel. Sama kaugel ida suunas asub ka Hispaania suurlinn Sevilla.
pisi|235x235px|Alfa Pendulari rong Faro raudteejaamas

Faro linnasüdamest 4 km kaugusel asub Algarve piirkonna peamine lennujaam, mis on reisijate arvult riigi kolmas (Lissaboni ja Porto järel).

Südalinnas asuvast sadamast väljuvad väikelaevad ligikaudsetele saartele.

Kategooria:Portugali linnad